Boek: Is jy gereed vir die gevaarlikste speletjie op aarde?De Wet Hugo en Johann Strauss Mario is die skool se rekenaarspeletjiekampioen. Maar wanneer hy deur ‘n eienaardige nuwe speletjie na die kuberruim weggevoer word, moet hy vir sy lewe veg. ‘n Geheimsinnige wese genaamd Gigabyte verduidelik dat hy na die sewe wonders van die antieke wêreld moet reis om ses goue muntstukke te vind, voordat hy kan terugkeer huis toe. Lewensgevaarlike uitdagings wag op hom…. De Wet Hugo is ‘n laerskoolonderwyser en werk al die afgelope sewe jaar by ŉ Britse Internasionale Skool in Saoedi-Arabië. Kleinmond is sy Suid-Afrikaanse tuiste. Sy skryfwerk verskyn in Rympies vir pikkies en peuters, Liedjies vir pikkies en peuters, Skrik op die lyf, Rympies vir kleintjies en kleuters en Skool is ‘n riller. Johann Strauss het al vier ATKV-veertjies vir sy werk ontvang. Hy is ook in 2014 met die Media24-boekeprys vir In die land van Pamperlang bekroon. Strauss woon in Pretoria. Ouderdom: Nege tot 12 jaar Prys: R140,00* *Prys onderworpe aan verandering Koop die boek by NB-Uitgewers